Брајан Стивенсон (рођен 14.11.1959.) је амерички адвокат, активиста за социјалну правду, оснивач/извршни директор Иницијативе једнаке правде, и клинички професор на Правном факултету универзитета у Њујорку. Стациониран у Монтгомерију, Алабама, Стивенсон је оспорио предрасуде о сиромашнима и мањинама у систему криминалне правде, нарочито деце. Помогао је око одлуке Врховног суда Сједињених Америчких Држава да се забрани да се деца млађа од 18 година осуде на смртну казну или доживотну робију без права на помиловање. Стивенсон је помогао у случајевима који су спасли безброј затвореника од смртне казне, залагао се за сиромашне, и развио реформну парницу центрирану око заједнице с циљем да унапреди администрацију криминалне правде. Његов лик се појављује у драми „Just Mercy” која је базирана на његовим мемоарима само милост: Прича о правди и спасењу, у којој се говори о Волтеру Мекмилану.Покренуо је Национални меморијал мира и правде у Монтгамерију, који слави 4000 Афро-Американаца линчованих у 12 држава Југа од 1877 до 1950. Говори о томе како је историја ропства и линчовања имала утицаја на висок степен смртних пресуда на Југу, где је у већој мери примењивано над мањинама. Музеј наследства: Од ропства до масовног затварања, нуди интерпретације које доказују везу између линчовања за време периода након реконструкције (Реконструкциони период) и високог степена егзекуција и затварања обојених људи у САД-у.